In Balinese: Utsaha punika, minakadi: nganggen masker ri sajroning medal saking jero/paumahan soang-soang; Wenten taler sane nganggen masker maimbuh face shield; Olahraga sane teratur lan ngajeng sakancan ajeng-ajengan sane prasida nincapang imunitas angga soang-soang; rutin ngawasuh tangan nganggen sabun, ngantos medal meme ring media sosial sane kasurat "cuci tangan mulu, tapi kagak disuruh makan"; lan utsaha-utsaha sane tiosan gumanti prasida nguredang panglalah virus covid-19.